MONO ร่วมงานแถลงข่าวโครงการ “เที่ยวไทยรับพร 12 ราศี” 
MONO ร่วมงานแถลงข่าวโครงการ “เที่ยวไทยรับพร 12 ราศี” ณ ห้องแพลธินัม ชั้น 3 โรงแรมแกรนด์ เมอร์เคียว กรุงเทพฯ ฟอร์จูน เมื่อเร็วๆนี้
10 พ.ค. 2561

คุณนันทพันธ์ แสงไชย ผู้ช่วยผู้อำนวยการสถานีโทรทัศน์ช่อง MONO29 (โมโนทเวนตี้ไนน์) บริษัท โมโน เทคโนโลยี จำกัด (มหาชน) หรือ MONO ให้เกียรติเป็นตัวแทนของโมโนกรุ๊ป เดินทางไปร่วมงานแถลงข่าวโครงการ “เที่ยวไทยรับพร 12 ราศี” ทริปไหว้พระสุดคุ้ม เที่ยวเส้นทางมงคลกับ อาจารย์คฑา ชินบัญชร 
ทั้งนี้ จัดขึ้นโดย การท่องเที่ยวแห่งประเทศไทย (ททท.) ในฐานะพันธมิตรที่พร้อมจะสนับสนุนและประชาสัมพันธ์โครงการผ่านช่องทางสื่อในเครือโมโนกรุ๊ป เพื่อเป็นการขานรับนโยบายและส่งเสริมการท่องเที่ยว ตามคอนเซ็ปต์ ปีท่องเที่ยววิถีไทย เก๋ไก๋อย่างยั่งยืนของการท่องเที่ยวแห่งประเทศไทย ณ ห้องแพลธินัม ชั้น 3 โรงแรมแกรนด์ เมอร์เคียว กรุงเทพฯ ฟอร์จูน เมื่อเร็วๆนี้